Ego Philippus, dominus Planceii, notum facio universis presentes litteras inspecturis, quod Galcherus, vicecomes Sancti-Florentini, gener meus, coram me recognovit quod ipse reacceperat a karissimo domino meo Theobaldo, comite Campaniæ, in feodum et homagium ligium, quicquid ipse Galcherus habet aput Jauges, tam in planis quam in nemoribus et in aquis, et in omnibus aliis modis et commodis, et quicquid habet apud Chau, tali modo quod, quando idem Galcherus habebit duos heredes, alter eorum heredum erit homo dicti domini mei comitis Campanie super omnibus prenotatis. Promisit, insuper, dictus Galcherus quod, quando ipse habebit sigillum litteras suas patentes tradet dicto domino comiti testimoniales super premissis. In cujus, igitur, testimonium, presentes litteras sigilli mei munimine confirmavi. Actum, anno Gracie millesimo ducentesimo vicesimo-octavo, mense julio.